laion/Wikipedia-Exotic huggingface dataset:
ניקו היראגה

ניקו היראגה (באנגלית: Nico Hiraga; נולד ב-19 בדצמבר 1997) הוא סקייטר מקצועי ושחקן קולנוע וטלוויזיה אמריקאי. היראגה נולד בסן פרנסיסקו בשנת 1997. אביו יפני ואימו אמריקאית. הוא סקייטבורדר מקצועי. היראגה מוכר בזכות משחקו בסרט "מוקסי" משנת 2021. ובסרט "חורשות את הלילה" משנת 2019. הוא שיחק גם בסרטים "Summer of 17", "סקייט קיטצ'ן", ובסדרות הטלוויזיה "בולרז", ו-North Holywood" . " היראגה לוהק לתפקיד חוזר בסדרה הקרובה של אמזון "The Power" ובסרט הקולנוע "Hello, Goodbye, and Everything In Between". באוגוסט 2021 השתתף בווידאו קליפ של הזמרת האמריקאית אוליביה רודריגו לשיר "Brutal". הקליפ בוים על ידי הבמאית הקנדית פטרה קולינס. בקליפ מופיעים גם השחקן לוקאס גייג' והדוגמנית סאלם מיטשל. ניקו היראגה, ברשת החברתית אינסטגרם ניקו היראגה, במסד הנתונים הקולנועיים IMDb (באנגלית) Dodson, P. Claire (3 במרץ 2021). ""Moxie" Star Nico Hiraga Thought a White Dude Would Play Seth". Teen Vogue. נבדק ב-23 במרץ 2021. I like that Seth is fucking Asian. That's sick... I remember reading the audition and I actually hit up my manager, I was like, "Are you sure you want me to play this? Like, are you sure you want me to play this character?" And he was like, "Yeah. Why not?" I was like, "I don't know, man. I'm reading this script, and this Seth dude seems pretty built out for some white dude in Hollywood." He was like, "Dude. Just let it be. Just put [your name] down." ... The fact that they gave it to a hapa kid, [who is part] Japanese, I was just like, "Oh, wow. Let's go." {{cite web}}: (עזרה) Who is Nico Hiraga? Get to know the 'Moxie' actor and sk8er boi, In The Know, ‏5 בפברואר 2021 Varina, Rachel. "Who Plays Seth In 'Moxie'? Nico Hiraga Is Your New Netflix Crush". Elite Daily. נבדק ב-15 במרץ 2021. {{cite web}}: (עזרה) DeMarco, Nicole. "Nico Hiraga: "I was a straight skate rat"". Vice. נבדק ב-15 במרץ 2021. {{cite web}}: (עזרה) Kochhar, Nazuk. "Mikey Alfred tells the story behind Illegal Civilization's new film, Summer of '17". The Fader. נבדק ב-15 במרץ 2021. {{cite web}}: (עזרה) Hussein, Wandera. "Members of Illegal Civilization will appear in three episodes of HBO's Ballers". The Fader. נבדק ב-15 במרץ 2021. {{cite web}}: (עזרה) DeMarco, Nicole. "Watch the trailer for North Hollywood, our new favourite skate movie". Vice. נבדק ב-15 במרץ 2021. {{cite web}}: (עזרה) Kroll, Justin. "Ayo Edebiri, Nico Hiraga, Others Round Out Cast Of Ace Entertainment's 'Hello, Goodbye And Everything In Between'". Yahoo!. נבדק ב-15 במרץ 2021. {{cite web}}: (עזרה) Olivia Rodrigo - brutal (Official Video), בביצוע אוליביה רודריגו, וידאו קליפ של השיר בערוץ "OliviaRodrigoVEVO", באתר יוטיוב (אורך: 2:53), 23 באוגוסט 2021 Olivia Rodrigo Filters Out the Noise in the ‘Brutal’ Video, Vulture, ‏23 באוגוסט 2021 (באנגלית) Claire Dodson, Olivia Rodrigo Drops "Brutal" Video With Nico Hiraga, Lukas Gage Cameos, טין ווג, ‏23 באוגוסט 2021 (באנגלית) Olivia Rodrigo's 'Brutal' music video is full of Easter eggs and cameos — here's every detail you may have missed, אינסדייר, ‏23 באוגוסט 2021 (באנגלית) Grobar, Matt (11 בנובמבר 2021). "'Loveboat, Taipei': Ashley Liao & Ross Butler To Topline YA Romance From Ace Entertainment". נבדק ב-13 בנובמבר 2021. {{cite web}}: (עזרה)
משיחת דוד למלך

משיחת דוד למלך הוא סיפור מקראי המתואר בספר שמואל. על פי המסופר, לאחר שמאס ה' במלכותו של שאול, כיוון שלא קיים את ציוויו במלחמת עמלק, שלח ה' את שמואל למשוח את אחד מבניו של ישי בית הלחמי למלך, בלי לפרט באיזה מהם מדובר. לאחר שעברו כולם לפני שמואל, ושמואל סירב למשוח אחד מהם למלך, הובא דוד (שכלל לא הובא תחילה לטקס) לפני שמואל, שבחר בו ומשח אותו למלך. ערך מורחב – מלחמת שאול בעמלק לאחר מינויו של שאול למלך, ציווהו אלוהים לצאת למלחמה בעמלק, ולא להשאיר מעמלק שום זכר: ”לֵךְ וְהִכִּיתָה אֶת עֲמָלֵק וְהַחֲרַמְתֶּם אֶת כָּל אֲשֶׁר לוֹ וְלֹא תַחְמֹל עָלָיו וְהֵמַתָּה מֵאִישׁ עַד אִשָּׁה מֵעֹלֵל וְעַד יוֹנֵק מִשּׁוֹר וְעַד שֶׂה מִגָּמָל וְעַד חֲמוֹר” (שמואל א', ט"ו, ג'). שאול יצא למלחמה והשמיד את עמלק, אך הותיר בחיים את אגג מלך עמלק, ואת בהמותיהם, ובכך למעשה עבר על ציווי ה': ”וַיַּחְמֹל שָׁאוּל וְהָעָם עַל אֲגָג וְעַל מֵיטַב הַצֹּאן וְהַבָּקָר וְהַמִּשְׁנִים וְעַל הַכָּרִים וְעַל כָּל הַטּוֹב וְלֹא אָבוּ הַחֲרִימָם” (ט"ו, ט'). אלוהים ניחם על המלכת שאול, ושלח את שמואל להודיע לו על הדבר. שמואל הפציר בו לבטל את הגזירה, אך לא הצליח בכך. לאחר שהודיע לשאול על הדחתו ממלכותו, והחל להתאבל על הסתלקות המלוכה מעם שאול, ציווה אותו ה': ”וַיֹּאמֶר יְהוָה אֶל שְׁמוּאֵל עַד מָתַי אַתָּה מִתְאַבֵּל אֶל שָׁאוּל וַאֲנִי מְאַסְתִּיו מִמְּלֹךְ עַל יִשְׂרָאֵל מַלֵּא קַרְנְךָ שֶׁמֶן וְלֵךְ אֶשְׁלָחֲךָ אֶל יִשַׁי בֵּית הַלַּחְמִי כִּי רָאִיתִי בְּבָנָיו לִי מֶלֶךְ” (ט"ז, א'). שמואל חשש ששאול יהרוג אותו כשישמע על מעשיו, ולכן ה' אמר לו לבוא לבית לחם עם עגלת בקר, ולהעמדי פנים שכל כוונתו היא רק להקריב קרבנות לה'. שמואל בא לבית לחם ואמר לאנשי העיר שהוא בא בשביל להקריב קרבנות לה', והזמין את ישי ובניו להקריב עמו קרבנות. כשראה שמואל את אליאב בנו של ישי, שהיה יפה מראה וגבה קומה, סבור כי הוא זה שיש למשוח למלך. אך אלוהים אמר לו: ”אַל תַּבֵּט אֶל מַרְאֵהוּ וְאֶל גְּבֹהַּ קוֹמָתוֹ, כִּי לֹא אֲשֶׁר יִרְאֶה הָאָדָם כִּי הָאָדָם יִרְאֶה לַעֵינַיִם וַיהוָה יִרְאֶה לַלֵּבָב” (ט"ז, ז'). לאחר אליאב עברו לפני שמואל שאר בניו של ישי מלבד דוד - שבעה בסך הכול - אך שמואל אמר שה' לא בחר באף אחד מהם, ותמה ”התמו הנערים?” ישי ענה לשמואל, כי ישנו בן נוסף - הקטן - שרועה את הצאן. לפי חז"ל, ישי לא קרא בתחילה לדוד מפני שחשד שהוא לא באמת בנו, אלא שנולד מאשתו מזרעו של אחר. שמואל ביקש שיביאו את דוד, ואמר כי לא ישבו לאכול עד שדוד לא יבוא. כשבא דוד, אמר ה' לשמואל כי אכן הוא זה שיש למשוח למלך. שמואל לקח את השמן מהקרן בה היה מונח ומשח את דוד למלך. מיד לאחר משיחתו שרתה על דוד רוח מאת ה': ”וַתִּצְלַח רוּחַ יְהוָה אֶל דָּוִד מֵהַיּוֹם הַהוּא וָמָעְלָה וַיָּקָם שְׁמוּאֵל וַיֵּלֶךְ הָרָמָתָה”.  בהמשך אותו פרק בספר שמואל, מסופר כי בעת משיחתו של דוד סרה רוח ה' מעל שאול המלך, ועבדיו הציעו כי ייקח לו מנגן בנבל שיקל על מצב–רוחו העגום. הם המליצו לו לקחת את דוד, "בֵּן לְיְִשַׁי בֵּית הַלַּחְמִי יֹדֵעַ נַגֵּן וְגִבֹּור חַיִל וְאִישׁ מִלְחָמָה וּנְבֹון דָּבָר וְאִישׁ תֹּאַר וַה' עִמֹּו". דוד הגיע לחצר שאול, ניגן בפניו והקל על רוחו הרעה, ונשא חן בפניו עד כדי כך שהוא הפכו לנושא כליו. שיעור לשבועות במגילת רות "מוזר הייתי לאחי" - הרב אברהם ריבלין שליט"א, סרטון בערוץ "ישיבת הכותל", באתר יוטיוב (אורך: 49:00)
דייוויד טומלינסון

דייוויד טומלינסון (באנגלית: David Tomlinson;‏ 7 במאי 1917 – 24 ביוני 2000) היה שחקן קולנוע וטלוויזיה בריטי שהתפרסם בעיקר בהופעותיו בסרטי אולפני דיסני ועל כך זכה לאחר מותו בפרס אגדת דיסני ב-2002. טומלינסון נולד בהנלי על התמזה (אנ') באוקספורדשייר. סרטו הראשון היה "חתונה שקטה" (1941) ובאותה שנה השתתף בתפקיד קטן בסרט פימפרנל סמית לצידו של לסלי הווארד. במלחמת העולם השנייה שירת כקציין בחיל האוויר המלכותי. לאחר המלחמה השתתף בסרטים בריטים כמו "סוס העץ" (1950) שמבוסס על סיפור אמיתי של בריחת שבויים בריטים ממחנה שבויים גרמני. לאחר מכן שיחק בסרטי קומדיה בריטיים כמו "הכל בשביל מרי" (1955) שלושה בסירה אחת (1956) ו"במעלה הנחל" (1958). פרסומו העיקרי של טומלינסון היה בהופעותיו בתפקידים ראשיים בכמה סרטים מצליחים של אולפני וולט דיסני: מרי פופינס (1964) – בתור ראש המשפחה, הבנקאי ג'ורג' בנקס. המיטה המעופפת (1971) – בתור הקוסם פרופסור בראון. החיפושית השובבה (1968) – בתור סוחר המכוניות פיטר ת'ורונדייק שמנסה בכל כוחו ותעלוליו לנצח את יריבו ג'ים דאגלס (דין ג'ונס) במרוצי מכוניות. סרטו האחרון היה הקומדיה "העלילה השטנית של פו מנצ'ו" (1980) שהיה גם סרטו האחרון של פיטר סלרס. הוא גם שיחק בטלוויזיה ב"הוואי חמש-אפס" ועוד. טומלינסון נישא בספטמבר 1943 למרי לינדסי הידינג, אלמנת מלחמה עם שני ילדים. היא התאבדה עם שני ילדיה בדצמבר 1943 בנפילה מקומה 15 במלון בניו יורק. ב-1953 נישא לאודרי פרימן והם נשארו נשואים 47 שנה עד למותו, ונולדו להם ארבעה בנים. אחד מבניו הוא עם מוגבלות (אוטיזם) . הוא מת משבץ מוחי בגיל 83 ונקבר באחוזת המשפחה בבקינגהאמשייר. פימפרנל סמית (1941) סוס העץ (1950) שלושה בסירה אחת (1956) טום ג'ונס (1963) מרי פופינס (1964) החיפושית השובבה (1968) המיטה המעופפת (1971) ילדי המים (דיבוב) (1978) העלילה השטנית של ד"ר פו מנצ'ו (1980) מדיה וקבצים בנושא דייוויד טומלינסון בוויקישיתוף דייוויד טומלינסון, במסד הנתונים הקולנועיים IMDb (באנגלית) דייוויד טומלינסון, באתר MusicBrainz (באנגלית) דייוויד טומלינסון, באתר Discogs (באנגלית) דייוויד טומלינסון, באתר TCM דייוויד טומלינסון, באתר find a grave דייוויד טומלינסון, באתר דיסני דייוויד טומלינסון, באתר "Find a Grave" (באנגלית)
דמתי

האם התכוונתם ל... אמנון דמתי – רקדן וכוריאוגרף ישראלי אילן דמתי – זמר ישראלי, אחיינו של אמנון דמתי בני דמתי – כדורגלן ישראלי, אחיו של גדעון דמתי גדעון דמתי – כדורגלן ישראלי
קרצינוגנזה

קרצינוגנזה, הנקראת גם אונקוגנזה, היא היווצרות של סרטן, לפיה תאים נורמליים הופכים לתאים סרטניים. התהליך מאופיין בשינויים ברמה התאית, הגנטית והאפיגנטית וחלוקת תאים לא תקינה. חלוקת תאים היא תהליך פיזיולוגי המתרחש כמעט בכל הרקמות ובמגוון נסיבות. בדרך כלל, האיזון בין התפשטות ומוות תאי מתוכנן, בצורה של אפופטוזיס, נשמר כדי להבטיח את שלמות הרקמות והאיברים. על פי התיאוריה המקובלת הרווחת של קרצינוגנזה, תאוריית המוטציות הסומטיות, מוטציות ב-DNA ואפימוטציות שמובילות לסרטן משבשות את התהליכים המסודרים הללו על ידי הפרעה לתכנון המסדיר את התהליכים, ומפרות את האיזון התקין בין התפשטות ומוות תאי. זה מביא לחלוקת תאים בלתי מבוקרת. גרסאות של גנים תורשתיים עלולים לגרום לאנשים לסרטן. בנוסף, גורמים סביבתיים כמו חומרים מסרטנים וקרינה גורמים למוטציות שעשויות לתרום להתפתחות סרטן. לבסוף טעויות אקראיות בשכפול DNA רגיל עלולות לגרום למוטציות שגורמות לסרטן. בדרך כלל נדרשת סדרה של מספר מוטציות לסוגים מסוימים של גנים לפני שתא תקין יהפוך לתא סרטני. בממוצע, למשל, נמצאות בסרטן המעי הגס 15 מוטציות "נהגים" ו-60 מוטציות "נוסעים". מוטציות בגנים המווסתים את חלוקת התאים, אפופטוזה ותיקון DNA עלולות לגרום לשגשוג תאים בלתי מבוקרת ולסרטן. מדיה וקבצים בנושא קרצינוגנזה בוויקישיתוף "Stem cell divisions, somatic mutations, cancer etiology, and cancer prevention". Science. 355 (6331): 1330–1334. 23 במרץ 2017. Bibcode:2017Sci...355.1330T. doi:10.1126/science.aaf9011. PMC 5852673. PMID 28336671. {{cite journal}}: (עזרה) "The genomic landscapes of human breast and colorectal cancers". Science. 318 (5853): 1108–13. בנובמבר 2007. Bibcode:2007Sci...318.1108W. doi:10.1126/science.1145720. PMID 17932254. {{cite journal}}: (עזרה) "Two genetic hits (more or less) to cancer". Nature Reviews. Cancer. 1 (2): 157–62. בנובמבר 2001. doi:10.1038/35101031. PMID 11905807. {{cite journal}}: (עזרה) "A genetic model for colorectal tumorigenesis". Cell. 61 (5): 759–67. ביוני 1990. doi:10.1016/0092-8674(90)90186-I. PMID 2188735. {{cite journal}}: (עזרה) "The number of key carcinogenic events can be predicted from cancer incidence". Scientific Reports. 7 (1): 12170. בספטמבר 2017. Bibcode:2017NatSR...712170B. doi:10.1038/s41598-017-12448-7. PMC 5610194. PMID 28939880. {{cite journal}}: (עזרה) "The Erlang distribution approximates the age distribution of incidence of childhood and young adulthood cancers". PeerJ. 9: e11976. 2021-08-06. doi:10.7717/peerj.11976. PMC 8351573. PMID 34434669free{{cite journal}}: תחזוקה - ציטוט: postscript (link) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פבריס לוקמבו-לוקאסו

פבריס לוקמבו-לוקאסו (בצרפתית: Fabrice Lokembo-Lokaso; נולד ב-31 באוקטובר 1982) הוא כדורגלן עבר מהרפובליקה הדמוקרטית של קונגו ששיחק בעמדת המגן השמאלי. לוקמבו-לוקאסו התחיל את הקריירה שלו בשרלרואה. ב-10 באוגוסט 2002 ערך את הופעת הבכורה שלו בקבוצה הבוגרת בהפסד 1-0 למכלן. בקיץ 2005 חתם במכבי פתח תקווה מליגת העל, בה היה שותף לעלייה ההיסטורית של המועדון לשלב הבתים של גביע אופ"א. ב-7 בינואר 2006 הבקיע את שער הבכורה שלו בקבוצה בהפסד 3-2 להפועל תל אביב. בקיץ 2006 לוקמבו-לוקאסו חתם באנוסיס נאון פארלימני מליגת העל הקפריסאית. בהמשך הקריירה שיחק גם באולימפיאקוס ניקוסיה, א.א.ק. לרנקה ולה לובייר. ב-29 ביולי 2016 נידון לעשרה חודשי מאסר בגין הברחת מהגרים מצרפת לאנגליה. פבריס לוקמבו-לוקאסו, באתר Transfermarkt פבריס לוקמבו-לוקאסו, באתר WorldFootball.net פבריס לוקמבו-לוקאסו, באתר FootballDatabase.eu מערכת וואלה! ספורט‏, אקס מכבי פתח תקוה פבריס לוקמבו לוקאסו נידון לעשרה חודשי מאסר בכלא, באתר וואלה, 29 ביולי 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פבריס לוקמבו-לוקאסו".
שביל רמות מנשה

שביל רמות מנשה הוא נתיב הליכה ארוך באזור רמות מנשה שבמדינת ישראל. המסלול מתחיל בשדות החקלאיים של מושב עופר ונגמר בחלקו של נחל תנינים הסמוך לעיר בנימינה, ואורכו הכולל הוא כ-62 קילומטרים. צבעי הסימון של המסלול הם כתום ולבן. על אף עצמאותו, תוואי זה מוצע כחלופה למטיילים בשביל ישראל - במקום הליכה בת יום על חורשות עצים בין עופר לבין בנימינה, ניתנת האפשרות לעבור בנופי אזור רמות מנשה הכוללים יערות, נחלים, מעיינות, שדות חקלאיים, שדות מרעה ומאגרי מים. מומלץ לחלק את ההליכה לשלושה ימים, כשנקודות לינה אפשריות נמצאות בפארקים ובקיבוצים הנמצאים לאורך כל הדרך כמו גם הצטיידות במזון ובשתייה באלו. ההליכה לאורך השביל מספקת נקודות תצפית רבות על העמקים וההרים הירוקים של האזור, ואלו מעניקות מבט נדיר על המסדרון האקולוגי של מחוז המרכז ההולך ומצטמק עם חלוף השנים. בסוף שנות ה-90 ובתחילת שנות ה-2000, החלו להיסלל כבישים ולהיבנות גשרים ומחלפים בשטחים הפתוחים באזור מחוז המרכז כהמשך להתפתחות העירוניות עם גדילת האוכלוסייה וההתרחבות הטבעית של הערים בבניית שכונות מגורים חדשות. הטבע הלך והצטמצם, אך חלקים מן היערות, שמורות הטבע והגנים הלאומיים נשמרו, כמסדרון האקולוגי האחרון. ב-2011, לאחר עבודה מאומצת של המועצה האזורית מגידו, ארגון אונסק"ו הכיר באזור רמות מנשה כשמורה ביוספרית. מיד לאחר מכן, הוועדה לשבילי ישראל של החברה להגנת הטבע החלה בסימון בשטח של שביל אשר יאגד בו את האתרים המשמעותיים של פארק רמות מנשה, ובהם הר חורשן, עמק השלום, יער הזורע, נחל השופט וגבעת הרקפות. העבודה הושלמה ב-2013, אז נחנך השביל כחלק מפסטיבל יערות מנשה. ב-2020, חלק ניכר של השביל, בשדות החקלאיים של רמת השניים, עמד בסכנת הריסה, לטובת בנייה של כ-3,000 יחידות דיור עבור הרחבת העיר יקנעם עילית. בין ראש עיריית יקנעם עילית, סימון אלפסי, לבין ראש המועצה האזורית מגידו, איציק חולבסקי, התנהל קרב משפטי וציבורי בעניין זה, שכן כל אחד מהם תבע את השטח לעצמו וייעד לו שימוש שונה. שני הצדדים היו מעוניינים לפתח באזור, אלפסי את עירו וחולבסקי את מושב עין העמק ושאר המושבים והקיבוצים הסמוכים, וההחלטה בעניין ניתנה להכרעתה של שרת הפנים איילת שקד, שהחליטה לבסוף, ב-2022, כי השדות החקלאיים יישמרו ותוכניות הפיתוח של אלפסי וחולבסקי ייעצרו. ב-2023, לאחר ששביל רמות מנשה לא תוחזק וסומן מחדש במשך כמה שנים, הוכרז על סימונו שביל חדש במסלול דומה, שביל מגידו. השביל החדש עובר בעיקר בתחומי מועצה אזורית מגידו, ומסומן בצבע סגול. שביל רמות מנשה, שביליסט שביל רמות מנשה, פרויקט ויקיה המוקדש לשבילי ישראל נגה משל, עולים לרגל לפסטיבל יערות מנשה בשביל סודי, mako, 16 במאי 2017 איל שפירא, טיולים בארץ: מסלולים ארוכים של כמה ימים בישראל, וואלה!, 24 בספטמבר 2019 Ramat Menashe Park - Israel's first Biosphere, ‏Jewish National Fund Zafrir Rinat, ‏UNESCO Recognizes Ramot Menashe Area as 'Biosphere Reserve'‎, ‏Haaretz, ‏4 ביולי 2011 עופר אדר, שביל אזורי חדש ברמות מנשה, 4x4 – אתר השטח הישראלי, 10 באפריל 2013 שביל רמות מנשה: חורש ירוק, נופי עמק יזרעאל ומעיינות רבים, שביליסט אילנה קוריאל, הקרב על עמק השלום: בנייה מול טבע, ynet, ‏13 בספטמבר 2020 דרור פויר, באחד המקומות הכי יפים בארץ מתנהל הקרב הנדל"ני הכי סוער שיש, כלכליסט, 20 בפברואר 2021 ראש עיריית יקנעם בפגישה עם שרת הפנים ואנשי מינהל התכנון, מרכז העניינים, 16 בדצמבר 2021 אשכנזי, שני (2022-02-16). "איילת שקד עוצרת את התוכנית לבנות בעמק השלום". Globes. נבדק ב-2022-02-16. גלעד כרמלי, 70 ק"מ של יערות, גבעות, נחלים ופריחה: "שביל מגידו" החדש, ynet, ‏27 במרץ 2023
יצחק מלאך

יצחק (איציק) מלאך (נולד בשנת 1948) הוא מנהל מערכות מידע, מפקד יחידת ממר"ם ומשנה למנכ"ל בנק לאומי לשעבר. קצין צה"ל בדימוס בדרגת אלוף-משנה, מעוטר בעיטור המופת על גילוי אומץ לב בקרב במלחמת ההתשה. נולד בבית החולים הדסה בתל אביב וגדל בחולון, בוגר בית הספר התיכון קוגל בעיר. בשנת 1966 התגייס לצה"ל ושירת בחיל התותחנים. בוגר המכללה הבין זרועית לפיקוד ומטה והמכללה לביטחון לאומי. את עיקר שירות החובה ביצע בתעלת סואץ, שם שימש כקצין סוללה וכקצין תצפית קדמי, במוצבים לאורך התעלה ובמבצעים מיוחדים. תקופה זו התאפיינה במלחמה שוטפת עם מצרים במסגרת מלחמת ההתשה. על לחימתו בקרבות ואירועים בהם לקח חלק זכה מלאך בצל"ש אלוף של מפקד גייסות השריון, וכן הוכר כחייל מצטיין על ידי נשיא המדינה זלמן שזר. ב-9 במרץ 1969 פיקד על יחידה שהופגזה קשות באזור קנטרה, ולאחר שהסוללה נפגעה והקשר עם חייליו נותק, המשיך לפקד עליהם תוך התרוצצות ביניהם ותחת אש כבדה עלה על מכונית תחמושת וחילק תחמושת לחייליו. על מעשה זה עוטר בעיטור המופת. כאשר הגיע מועד שחרורו מצה"ל, התבקש מלאך להישאר בשירות קבע בחיל התותחנים, אולם לבקשתו הועבר לממר"ם - יחידת המחשוב הצה"לית. בשנת 1969 עבר קורס תכנות, אותו סיים בהצטיינות, ושובץ ביענ"א, יחידת המחשב של אגף האפסנאות. הוא עבר קורסים נוספים, בהם עיצוב מערכות וניתוח מערכות מידע. במקביל למד לתואר ראשון במדע המדינה באוניברסיטת תל אביב, אותו סיים בשנת 1975, ולאחריו השלים תואר שני במדיניות ציבורית. מלאך התקדם בסולם הדרגות והתפקידים, ובשנת 1984 מונה למפקד ממר"ם, בדרגת אלוף-משנה, תפקיד אותו מילא במשך שלוש שנים. לאחר שחרורו מצה"ל הצטרף לבנק הפועלים בתפקיד עוזר מנכ"ל בכיר וכראש אגף הפיתוח. משם עבר לבנק לאומי כראש חטיבת הטכנולוגיה, מנהל מערכות מידע ובשנת 2011 מונה למשנה למנכ"ל. בבנק לאומי הוביל את הקמת מתקן מחשבים מוגן טילים ראשון מסוגו במגזר האזרחי והצבאי, המשמש כענן פרטי של הבנק, וכן ניהל את ההקמה של רשתות תקשורת ויישומים מתקדמים, שהיו הצעדים הראשונים בשירות הדיגיטלי של בנק לאומי. בשנת 2005, עת כיהן כמנהל מערכות המידע של בנק לאומי, זכה מלאך בפרס "אלוף האלופים" בתחרות "אוסקר ה-IT" השנתית, זאת בזכות זכיית הפרויקט שניהל בארבע קטגוריות שונות בתחרות: אבטחת מידע, תוכנות לניהול שירות לקוחות, אינטראנט ועמדות ניידות לעובדים. עוד במהלך עבודתו בבנק הוכתר כ"מנמ"ר המנמ"רים" של קבוצת "אנשים ומחשבים" במסגרת תחרות ITAwards השנתית שמארגנת הקבוצה, וכן בפרס על מפעל חיים מטעם קבוצת "אנשים ומחשבים", במסגרת כנס KickOff 2012. בדצמבר 2013 סיים 20 שנות עבודה בבנק לאומי ופרש לגמלאות. מלאך כיהן כדירקטור בחברות מקבוצת בנק לאומי: לאומי שווייץ, לאומי קארד ובנק ערבי ישראלי. נשוי ללאה, אב ל-3 ילדים וסב ל-11 נכדים. מלאך הוא סגן יו"ר הוועד המנהל וחבר בחבר הנאמנים של HIT מכון טכנולוגי חולון. כמו כן, מכהן במועצה הציבורית של שירותי בריאות כללית. בנוסף, חבר בוועדות השקעה של שני גופים פרטיים ("מועדון המאה" ו-“Together”) וכן של גוף ציבורי ("יוניק-טק" בע"מ). מדיה וקבצים בנושא יצחק מלאך בוויקישיתוף יצחק מלאך, בלוג באתר בנק לאומי יצחק מלאך, באתר HIT מכון טכנולוגי חולון יצחק מלאך, באתר הגבורה אנשים ומחשבים ואני; והפעם: איציק מלאך, באתר אנשים ומחשבים, 12 בינואר 2021 יוסי הטוני, המנמ"ר הבכיר במשק שודרג: איציק מלאך מונה למשנה למנכ"ל בנק לאומי, באתר אנשים ומחשבים, 3 באפריל 2011 גליה ימיני, מנהל מערכות מידע של בנק לאומי - יצחק מלאך - זכה באוסקר ה-IT, באתר TheMarker‏, 11 באוקטובר 2005 יוסי הטוני, ידידיה הוניג (כי"ל) ואיציק מלאך (בנק לאומי) זכו בפרסים על מפעל חיים, באתר "אנשים ומחשבים", 23 בינואר 2012
וסטרלנד

וסטרלנד (בגרמנית Westerland, בדנית Vesterland) היא העיר הצפונית ביותר בגרמניה. היא שוכנת על האי זילט שבתחומי מדינת שלזוויג-הולשטיין שבגרמניה. וסטרלנד היא אחת מההתיישבויות המוקדמות ביותר באי זילט. לאחר שיטפון שפקד את המקום בשנת 1436 והרס חלק ניכר מההתיישבות של קהילת אידום, בנו הניצולים קהילה חדשה, צפון מזרחית להתיישבות הקודמת. היישוב החדש נקרא Hedigen. האזכור הרשמי הראשון לשם וסטרלנט (Westerlant) מופיע בשנת 1462, שם שנבע ככל הנראה משמו של שדה שעיבדו תושבי הכפר טינום, הממוקם כ-4 קילומטרים דרום מזרחית לוסטרלנד. בשנת 1634 נהרסה הכנסייה הישנה של אידום, ונבנתה מחדש הרחק מהים. מספר התושבים לא היה גדול. בשנת 1636 היו במקום 43 משפחות, ובשנת 1695 - 76 משפחות. תושבי המקום התפרנסו מדיג וציד לווייתנאים. בשנת 1855 הוחלט להפוך את וסטרלנד לאתר נופש על חוף הים, דבר שהוביל לגידול ניכר במספר תושביו. בשנת 1857 נפתח במקום המלון הראשון, ה-Dünenhalle. בתי מלון נוספים נבנו בהמשך, והמקום משך אליו תיירים רבים. האוכלוסייה במקום גדלה באופן עקבי: בשנת 1755 התגוררו במקום 490 תושבים, בשנת 1905 היו במקום 2,292 תושבים ובשנת 1934 - 3,614 תושבים. כיום מתגוררים במקום 9,032 איש. מוקד המשיכה העיקרי של העיר הוא החוף והטיילת בת 6 הקילומטרים. בעיר קיימים היום כ-30 מבנים היסטוריים ועוד 150 שנחשבים בעלי ערך היסטורי או ארכיטקטוני מיוחד. בוסטרלנד ממוקם Heimatstätte für Heimatlose - בית קברות עתיק למלחים חסרי שם, שטבעו במהלך השייט בים בין השנים 1855-1905. בעיר קיימים מספר מרכזי ספא. מדיה וקבצים בנושא וסטרלנד בוויקישיתוף אתר האינטרנט הרשמי של וסטרלנד הכפרים של זילט Information on Sylt, syltgen.org Kunz, Harry; Steensen, Thomas, Taschenlexikon Sylt, Wachholtz, 2014. (בגרמנית) וסטרלנד, באתר התיירות של זילט (בגרמנית) Heimatstätte für Heimatlose בית הקברות, באתר https://www.insel-sylt.de/
אריה לייסנר

אריה הרברט לייסנר (באנגלית: Aryeh Herbert Leissner; נולד ב־12 בינואר 1926 – 30 בנובמבר 1988) היה עובד סוציאלי ומרצה לעבודות קהילתיות, מחלוצי הטיפול בילדי רחוב וחבורות נוער מנותק בניו-יורק ובישראל. לייסנר נולד ב-1926 בברלין לאם יהודייה ואב נוצרי. האב נטש את משפחתו וכשעלו הנאצים לשלטון נעצרה האם ושולחה לאחד ממחנות ההשמדה. לייסנר עזב את גרמניה ולאחר נדודים ממושכים ביערות אירופה הצליח להגיע לארץ ישראל. תחילה למד בכפר הנוער בן שמן ואחר כך שירת בבריגדה היהודית. במלחמת העצמאות לחם בחזית ירושלים. ב-1953 השתקע בניו-יורק, שם למד פסיכולוגיה ועבודה סוציאלית באוניברסיטת קולומביה והניו סקול. במהלך לימודיו פיתח שיטה חדשנית לטיפול בחבורות נוער מנותק, בין היתר בשכונת הארלם. השיטה מבוססת על שיתוף פעולה וקרבה אישית בין המדריך לחבורה ויצירת אימון ברצונו של המדריך וביכולתו לסייע, לעיתים גם תוך העלמת עין מהתנהגות עבריינית. ב-1963 הוזמן לייסנר לתל אביב כדי לנסות שם את שיטת עבודתו על בסיס מחקרי. הפרויקט מומן בחלקו על ידי ממשלת ארצות הברית. דין וחשבון שחיבר לייסנר יחד עם סלי בורס וניסן רובין הצביע על כמה הצלחות שהשיג הפרויקט אך חילוקי דעות בין משרדי הממשלה השונים שהיו מעורבים בו מנעו את המשכתו. ב־1966 התיישב לייסנר בבריטניה, שם עבד תחילה כחוקר בכיר בארגון "National Children's Bureau", ובשנת 1975 הצטרף לאוניברסיטת קיל כמרצה לעבודות קהילתיות. בנובמבר 1988 שם קץ לחייו ביריית אקדח. קודם לכן כתב לאחד מעמיתיו בישראל כי גופתו תועלה באש וביקש לפזר את אפרה מעל הרי ירושלים. בנו דן לייסנר, הוא משפטן וסופר המתגורר באנגליה. Family Advice Services (Study in Child Development). London, Longman, 1967 Street Club Work in Tel Aviv and New York (Study in Child Development). London, Longman, 1969 Advice, Guidance and Assistance: Study of Seven Family Advice Centres (Study in Child Development). London, Longman, 1971 Intermediate Treatment: A Community Based Action-research Study. London, Longman, 1977 אבי סער, קידום נוער בתל אביב יפו-הלכה למעשה, קידום נוער בתל אביב יפו (כתב עת), ינואר 2003 מדיה וקבצים בנושא אריה לייסנר בוויקישיתוף עופר ישראלי, בן ממשיך, חקלאי ומחנך, הוצאה עצמית, 2010 עמ' 32 ואילך אברהם רותם, "השיטה: לחדור ל'כנופיות' כדי להבריאן", מעריב 28 בינואר 1965; יורם פרי, "עבריינות נוער בישראל, מדריך מבפנים לכנופיה", דבר 3 בפברואר 1966 אריה לייסנר, סלי בורס וניסן רובין, מחקר על הכוחות הפועלים בחבורות רחוב, תמצית הדו"ח הסופי, משרד הסעד, 1968 גדעון לויטס: "מועדוני נוער בקרנות רחוב", למרחב, 8 ביוני 1966; אברהם הופמן: "משרד הסעד ומחקרו של א. לייסנר", דבר, 15 ביוני 1966 עופר ישראלי, בן ממשיך, חקלאי ומחנך, הוצאה עצמית, כפר ויתקין 2010, עמ' 60
רפואה פיזיקלית ושיקום

רפואה פיזיקלית ושיקום היא התמחות רפואית המתמקדת בסיוע למטופלים עם מוגבלות פיזית או נכות שנובעת ממחלה או פציעה. מטרת השיקום לשחזר את התפקוד, התנועה ואיכות החיים של המטופל לרמה שהייתה טרם הפציעה או המחלה. ערך מורחב – שיקום (רפואה) שיקום הוא תהליך שנועד לשחזר את תפקוד המטופל ואיכות חייו לאחר שחווה פגיעה כלשהי ברמת התפקוד, הפגיעה יכולה להיגרם כתוצאה מחבלה או פגיעה באחד מהאיברים כגון המוח, עמוד השדרה, מערכת העצבים, העצמות, המפרקים, הרצועות, השרירים או הגידים. רופא המומחה לרפואה פיזיקלית ושיקום בודק ומאבחן את רמת התפקוד של המטופל בכדי להעניק לו את הטיפול המותאם ליכולותיו, מטרותיו וצרכיו. לצורך כך נדרש הרופא לידע נרחב בתחומים שונים של רפואה, בהם מערכת השרירים והשלד, המערכת הנוירולוגית, המערכת הראומטולוגית והמערכת הקרדיווסקולרית. מומחים לרפואה פיזיקלית ושיקום מטפלים בכל טווח הגילאים. לצורך התמחות ברפואה פיזיקלית ושיקום בישראל, נדרשת התמחות במחלקות שונות: שנתיים וחצי במחלקה לרפואה פיזיקלית ושיקום, 3 חודשים במחלקה פנימית, 3 חודשים במחלקה לכירורגיה אורתופדית ו-3 חודשים במחלקה לנוירולוגיה. בנוסף יש לבצע התמחות של 3 חודשים באחד מהמקצועות האלה: נוירוכירורגיה, כירורגיה אורתופדית (נוסף על הקודמים), פסיכיאטריה, נוירולוגיה (נוסף על הקודמים), שיקום לב, התפתחות הילד, גריאטריה, אלקטרו פיזיולוגיה קלינית, ראומטולוגיה, נוירורדיולוגיה. שיקום פסיכיאטרי שיקום הידרותרפי שיקום גריאטרי מדיה וקבצים בנושא רפואה פיזיקלית ושיקום בוויקישיתוף רפואה פיזיקאלית ושיקום באתר ההסתדרות הרפואית בישראל